OpenLLM-France/wikimedia huggingface dataset:
# Prionotus miles

Prionotus miles és una espècie de peix pertanyent a la família dels tríglids.

## Descripció

* Fa 25 cm de llargària màxima.

## Hàbitat

És un peix marí, associat als esculls de corall i de clima tropical.

## Distribució geogràfica

Es troba al Pacífic sud-oriental: les illes Galápagos.

## Observacions

És inofensiu per als humans.

## Referències

* ↑ Lacépède B. G. E., 1801. Histoire naturelle des poissons. Hist. Nat. Poiss. v. 3. i-lxvi + 1-558.
* ↑ uBio (anglès)
* ↑ Jenyns, L., [1840]-1842. Fish. A: The zoology of the voyage of H. M. S. Beagle, under the command of Captain Fitzroy, R. N., during the years 1832 to 1836. Londres: Smith, Elder, and Co. Issued in 4 parts: i-xvi + 1-172, Pls. 1-29.
* 1 2 3 4 «Prionotus miles» (en anglès). FishBase. Froese, Rainer; Pauly, Daniel (editors).
* ↑ Allen, G.R. i D.R. Robertson, 1994. Fishes of the tropical eastern Pacific. University of Hawaii Press, Honolulu. 332 p.
* ↑ Grove, J.S. i R.J. Lavenberg, 1997. The fishes of the Galápagos Islands. Stanford University Press, Stanford, 863 p.
* ↑ Richards, W.J. i J.E. McCosker, 1998. A new species of the genus Bellator (Pisces: Triglidae), with comments on the trigloids of the Galápagos Islands. Proc. Biol. Soc. Wash. 111(4):936-941.

## Bibliografia

* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Anònim, 2002. Base de dades de la col·lecció de peixos del American Museum of Natural History. American Museum of Natural History, Central Park West, NY 10024-5192, Estats Units.
* Miller, G.C. i W.J. Richards, 1991. Nomenclatural changes in the genus Prionotus (Pisces: Triglidae). Bull. Mar. Sci. 48(3):757-762.
* Sherborn, C.D., 1897. Notes on the dates of "The Zoology of the Beagle." Ann. Mag. Nat. Hist. (Ser. 6) 20:483.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
# Primula farinosa

Primula farinosa és una herba perenne de la família de les Primulàcies, nativa del nord d'Europa i del nord d'Àsia, que es pot trobar també, però més rarament, a muntanyes elevades del sud d'Europa.

## Descripció

Té fulles nombroses que formen una roseta. El pecíol és gairebé tan llarg com el limbe, que pot atènyer 1-7 cm de longitud, per 0,3 a 4 cm d'amplada. Les fulles tenen forma d'oblong-obovada a oblong-lanceolada, amb la base atenuada, el marge llis o lleugerament dentat i el revers sovint pulverulent-farinós.
Escaps prims, de 3 a 15 cm d'alçada, que acaben en una inflorescència en forma d'umbel·la, amb els pedicels de mides desiguals. La summitat de la inflorescència és pulverulent-farinosa, com el revers de les fulles. Calze de 3-6 mm, obscurament angulós i de color verd. La corol·la forma un tub tan llarg com el calze. Els pètals són de color que va de lila a purpuri, tenen forma d'ovato-oblonga a triangular i estan profundament dividits.

## Hàbitat

Creix en prats humits, ribes de rius, aiguamolls i prats de pastura humits, cap als 1.200 m d'altitud.

## Distribució

Es troba distribuïda pel nord d'Àsia (Sibèria, Mongòlia, Xina) i Europa.
* Àsia
** Sibèria, est i oest
** Est de la Federació Russa: Kamchatka, Magadan
** Mongòlia
** Xina: Jilin, Nei Monggol
* Europa
** Nord: Dinamarca, Finlàndia, Suècia, Regne Unit
** Central: Àustria, Txèqua, Eslovàquia, Alemanya, Hongria, Polònia, Suïssa
** Est: Estònia, Lituània, Letònia, part europea de la Federació Russa
** Sud-est: Bulgària, antiga Iugoslàvia, Itàlia, Romania
** Sud-oest: França, Portugal, Espanya

## Referències

* ↑ de Bolòs, O., Vigo, J., Masalles, R.M., Ninot, J.M. "Flora manual dels Països Catalans". Editat per Editorial Pòrtic. Barcelona, 1990.
* ↑ efloras.com, Missouri Botanical Garden Flora of China, FOC Vol. 15 Page 164 Primula farinosa
* ↑ Sergelenkhuu, J., Oyuntsetseg, B. "Flowers of Hustai National Park". Editat per N. Manibazar i C. Sanchir. 2a Edició. Ulaanbaatar, 2008.
* ↑ United States Department of Agriculture - Germplasm Resources Information Network (GRIN) Distribution of Primula farinosa
* ↑ Flora Europaea: Database of European Plants (ESFEDS)
# Prolacerta

Prolacerta (llatí, "llangardaix d'abans") és un gènere extingit d'arcosauromorf de principis del Triàsic. Habitava a Sud-àfrica, tot i que també s'han trobat restes fòssils a l'Antàrtida.

## Referències

* ↑ Groenewald, G.H. and Kitching, J.W., 1995. Biostratigraphy of the Lystrosaurus assemblage zone. In Biostratigraphy of the Beaufort Group (Karoo Supergroup) (Vol. 1, pp. 35-39). Pretoria: Council for Geosciences.
* ↑ Modesto, Sean P.; Sues, Hans-Diete «The skull of the Early Triassic archosauromorph reptile Prolacerta broomi and its phylogenetic significance» (en anglès). Zoological Journal of the Linnean Society, vol. 140, 3, 24-02-2004, pàg. 335–351. DOI: 10.1111/j.1096-3642.2003.00102.x. ISSN: 1096-3642.
* ↑ Olivier Rieppel, Chun Li & Nicholas C. Fraser «The skeletal anatomy of the triassic protorosaur Dinocephalosaurus orientalis Li, from the Middle Triassic of Guizhou Province, southern China». Journal of Vertebrate Paleontology, 28, 1, 2008, pàg. 95-110. DOI: 10.1671/0272-4634(2008)28[95:TSAOTT]2.0.CO;2.
# Provencal

Provencal és una població dels Estats Units a l'estat de Louisiana. Segons el cens del 2000 tenia 708 habitants.

## Demografia

Segons el cens del 2000, Provencal tenia 708 habitants, 273 habitatges, i 200 famílies. La densitat de població era de 111,1 habitants/km².
Dels 273 habitatges en un 40,3% hi vivien nens de menys de 18 anys, en un 61,5% hi vivien parelles casades, en un 10,3% dones solteres, i en un 26,4% no eren unitats familiars. En el 25,3% dels habitatges hi vivien persones soles el 13,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,59 i el nombre mitjà de persones que vivien en cada família era de 3,12.
Per edats la població es repartia de la següent manera: un 29,9% tenia menys de 18 anys, un 11,3% entre 18 i 24, un 25,6% entre 25 i 44, un 20,9% de 45 a 60 i un 12,3% 65 anys o més.
L'edat mediana era de 30 anys. Per cada 100 dones de 18 o més anys hi havia 83,7 homes.
La renda mediana per habitatge era de 31.196 $ i la renda mediana per família de 32.625 $. Els homes tenien una renda mediana de 31.389 $ mentre que les dones 19.625 $. La renda per capita de la població era de 14.842 $. Entorn del 7,1% de les famílies i el 9,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Provencal». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Provencal». American Fact Finder. Oficina del Cens dels Estats Units, 12-01-2010.
# Prova radioal·lergosorbent

Una prova radioal·lergosorbent (més coneguda per RAST de l'anglès Radioallergosorbent test) és una anàlisi de sang que utilitza una prova radioimmunoanalítica per detectar anticossos IgE específics, per determinar les substàncies a les quals un subjecte és al·lèrgic. Això és diferent d’una prova d'al·lèrgia cutània, que determina l'al·lèrgia per la reacció de la pell d’una persona a diferents substàncies. Com que hi ha altres proves que ajuden a la confirmació, els resultats són interpretats millor per un metge.

## Usos mèdics

Els dos mètodes més utilitzats per confirmar la sensibilització dels al·lergens són les proves cutànies i les proves de sang per al·lèrgies. Els dos mètodes són recomanats i tenen un valor diagnòstic similar en termes de sensibilitat i especificitat.
Els avantatges de la prova de sang per a al·lèrgies inclouen: una excel·lent reproductibilitat en tot el rang de mesura de la corba de calibratge, té una especificitat molt elevada, ja que s’uneix a un IgE específic per l'al·lergogen a estudiar, i també és extremadament sensible en comparació amb les proves de punció de la pell. En general, aquest mètode de proves de sang (in vitro, fora del cos) i proves de punció de la pell (in vivo, al cos) té dues avantatges importants: no sempre és necessari suspendre un tractament antihistamínic que sigui necessari, no té l'impediment de les proves cutànies quan les afeccions cutànies (com l'èczema) són esteses. Els resultats es poden estandarditzar.

## Referències

* ↑ Boyce, Joshua A.; Assa'ad, Amal; Burks, A. Wesley; Jones, Stacie M.; Sampson, Hugh A. «Guidelines for the Diagnosis and Management of Food Allergy in the United States». The Journal of allergy and clinical immunology, 126, 6 0, 01-12-2010, pàg. S1–58. DOI: 10.1016/j.jaci.2010.10.007. ISSN: 0091-6749. PMC: 4241964. PMID: 21134576.
* ↑ Cox, L. Overview of Serological-Specific IgE Antibody Testing in Children. Pediatric Allergy and Immunology. 2011.
* ↑ Hamilton R et al. Proficiency Survey-Based Evaluation of Clinical Total and Allergen-Specific IgE Assay Performance. Arch Pathol Lab Med. 2010; 134: 975–982
# Prefectura de Fukui

La prefectura de Fukui és a la part central de l'illa de Honshū de cara al mar del Japó. Limita amb el mar del Japó, i les prefectures d'Ishikawa, Gifu, Shiga i Kyoto. La part nord de la prefectura és coneguda com a Reihoku (岭北) i la sud com Reina (岭南). La part oest és una estreta plana entre les muntanyes i el mar. La part nord inclou àmplies planures i valls on habita la major part de la població. Fukui consistia originalment de les velles províncies de Wakasa (若 狭) i Echizen (越 前), abans que es formés com a prefectura el 1871. Durant, El període Edo, el dàimio de la regió tenia el cognom de Matsudaira, i era descendent de Tokugawa Ieyasu.
Nou ciutats estan situades a la prefectura de Fukui:
| Awara Echizen Fukui (capital) | Katsuyama Obama Ōno | Sabae Sakai Tsuruga |

## Vegeu també

* Central nuclear de Mihama.

## Enllaços externs

* Web offical (anglès) (japonès)
* http://www.kougei.or.jp/english/crafts/1004/f1004.html Arxivat 2021-09-27 a Wayback Machine.
# Pristimantis fenestratus

Pristimantis fenestratus és una espècie de craugastòrid que es troba al Brasil, el Perú i Bolívia. Les femelles mesuren 4 cm i els mascles 3 cm. Viu en boscs i llacs.

## Referències

* ↑ Masao, Uetanabaro. Guia de Campo de Anuros do Pantanal e Planaltos do Entorno. Campo Grande, MS: UFMS, 2008, p. 53. ISBN 978-85-7613-135-9.
# Prínia del desert

La prínia del desert o trist del desert (Scotocerca inquieta) és l'única espècie d'ocell del gènere Scotocerca Sundevall, 1872, inclosa fins fa poc a la família dels cètids (Cettidae) i que arran els treballs de Silke Fregin i col·laboradors (2012) s'ha ubicat a la seva pròpia família: els escotocèrtids (Scotocercidae). El seu estat de conservació es considera de risc mínim.

## Hàbitat i distribució

Habita matolls àrids i semi-deserts des de Mauritània, Sàhara Occidental i Marroc, cap a l'est, a través del nord d'Àfrica, Pròxim Orient i Península Aràbiga, fins a Iraq, l'Iran, Uzbekistan, Turkmenistan, Kazakhstan, Afganistan i l'oest del Pakistan.

## Taxonomia

Segons la llista mundial d'ocells del Congrés Ornitològic Internacional (versió 13.2, juliol 2023) aquest tàxon seria l'única espècie de la família dels escotocèrtids. Tanmateix, altres obres taxonòmiques, com el Handook of the Birds of the World i la quarta versió de la BirdLife International Checklist of the birds of the world (Desembre 2019), consideren que en aquesta família hi ha 37 espècies, car hi inclouen també totes les espècies que el COI considera que pertanyen als cètids (cettidae), als eritocèrtids (Erythrocercidae) i els hílids (Hyliidae).

## Referències

* ↑ «Prínia del desert». Cercaterm. TERMCAT, Centre de Terminologia. Rev. 10/01/2022(català)
* ↑ Fitxa del trist del desert a Birdguides Arxivat 2012-11-08 a Wayback Machine. Rev. 03/02/2013 (anglès)
* 1 2 «Cupwings, crombecs, cettiid bush warblers, Streaked Scrub Warbler, yellow flycatchers, hylias» (en anglès). IOC World Bird List Version 13.2. International Ornithologists' Union, 01-07-2023. [Consulta: 10 octubre 2023].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 628. ISBN 978-84-16728-37-4.
* ↑ Silke Fregin et al. -New insights into family relationships within the avian superfamily Sylvioidea (Passeriformes) based on seven molecular markers. BMC Evolutionary Biology 2012, 12:157 Rev. 03/02/2012 (anglès)
* 1 2 BirdLife International. «Streaked Scrub-warbler. Scotocerca inquieta» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2018. [Consulta: 11 setembre 2023].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 628-630. ISBN 978-84-16728-37-4.
# Prova mèdica

Una prova mèdica és un procediment mèdic que es realitza per detectar malalties o la susceptibilitat a contraure-les, diagnosticar malalties o fer-ne el seguiment, de l'evolució o del curs d'un tractament. Les proves mèdiques com ara exàmens físics, diagnòstic per imatge, proves genètiques, anàlisis (que es realitzen normalment en un laboratori clínic) químiques i cel·lulars, relacionades amb la química clínica, el diagnòstic molecular o l'anatomia patològica.
Prova mèdica no té com a sinònim test, que s'hauria de reservar per psicologia. Test és la prova mitjançant la qual s'avalua el comportament i la capacitat psíquica d'un individu i se'n pot preveure, amb un grau de probabilitat, les accions i el comportament futurs.

## Referències

* ↑ Termcat

## Vegeu també

* Assaig clínic
# Província de Saxònia

La Província de Saxònia (en alemany Provinz Sachsen) va ser una província del regne de Prússia i de l'Estat Lliure de Prússia des del 1816 fins al 1944.

## Història

La província va ser creada el 1816 amb els següents territoris:
* L'antic Ducat de Magdeburg i el principat de Halberstadt, que havien format part del regne de Westfàlia de 1807-1813.
* Parts del Marcgraviat de Brandenburg que estaven situats al marge occidental del riu Elba, com ara Altmark.
* Territori guanyat al regne de Saxònia després de la batalla de Leipzig el 1813: les poblacions i els territoris circumdants Wittenberg, Merseburg, Naumburg, Mansfeld, Querfurt i Henneberg.
* Territoris donats a Prússia després del Reichsdeputationshauptschluss: terres al voltant d'Erfurt (anteriorment directament subordinades a l'emperador francès com el Principat d'Erfurt), el Eichsfeld (anteriorment propietat de l'arquebisbat de Magúncia) i les anteriors ciutats imperials de Mühlhausen i Nordhausen.
La província de Saxònia era una de les més riques regions de Prússia amb una agricultura i indústria altament desenvolupades. El 1932 la província va ser engrandida amb l'addició de la regió al voltant d'Ilfeld i Elbingerode, que havia estat prèviament part de la província de Hannover.
L'1 de juliol de 1944, la província de Saxònia va ser dividida segons les línia de les seves tres regions administratives. El Regierungsbezirk d'Erfurt va ser fusionat amb l'antic senyoriu de Schmalkalden de la província de Hessen-Nassau i unit a l'estat de Turíngia. El Regierungsbezirk de Magdeburg es va convertir a la província de Magdeburg, i el Regierungsbezirk de Merseburg es va convertir a la província de Halle-Merseburg.
El 1945, l'administració militar soviètica va unir Magdeburg i Halle-Merseburg amb l'estat d'Anhalt a la nova província de Saxònia-Anhalt, amb Halle com la seva capital. La part més oriental del districte de Blankenburg, exclavament de Brunswick i l'exclavament d'Allstedt que pertanyia a Turíngia també van ser afegits a Saxònia-Anhalt. El 1947, Saxònia-Anhalt es va convertir en estat.
Turíngia i Saxònia-Anhalt van ser abolits el 1952, però van ser recreats després de la reunificació d'Alemanya el 1990, amb alguns lleugers canvis en les seves fronteres, com moderns estats d'Alemanya. Els territoris de Torgau, que eren part de Saxònia-Anhalt entre 1945 i 1952, van ser transferits a Saxònia.

## Vegeu també

* Províncies de Prússia

## Bibliografia

* Pestalozziverein der Provinz Sachsen (Herausgeber): Die Provinz Sachsen in Wort und Bild, Berlin W 9, 1900, Verlag von Julius Klinkhardt; (Reprint: Naumburger Verlagsanstalt 1990) ISBN 3-86156-007-0

## Enllaços externs

* Provinz Sachsen — Província de Saxònia a l'època prussiana
* Provinz Sachsen (Landkreise, Gemeinden i Gutsbezirke), 1910
* Província de Saxònia de l'Estat Lliure de Prússia
# Pseudojuloides elongatus

Pseudojuloides elongatus és una espècie de peix de la família dels làbrids i de l'ordre dels perciformes.

## Morfologia

Els mascles poden assolir els 14 cm de longitud total.

## Distribució geogràfica

Es troba al Japó, Nova Zelanda i Austràlia.

## Referències

* ↑ BioLib
* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Print Generation

Print Generation és un film realitzat per J.J. Murphy el 1974. Es considera un dels títols canònics del cinema estructural. Parteix d'un muntatge repetitiu de seixanta plans d'un segon de durada. És un minut fílmic d'imatges autobiogràfiques sotmès a un procés escrupolós de còpia per contacte. Realitzat en estreta col·laboració amb un laboratori professional, el títol revela l'anhel de J. J. Murphy d'investigar les propietats fotoquímiques del medi seguint un metòdic sistema generatiu.
Les abstraccions procedents de filmacions d'escenes quotidianes queden estructurades sota una ordenació simètrica que finalment es desplega a l'inrevés. La inefabilitat de les imatges queda sincronitzada amb l'enregistrament d'unes onades del mar. Copiades successivament, produeixen una banda sonora sorollosa d'origen oceànic. És un estudi detallat de les propietats acústiques de la cinta magnètica anàleg a l'exploració visual de les qualitats del gra fotogràfic de la pel·lícula.
Mentre en el primer bloc del film l'espectador imagina representacions naturalistes ocultes rere la superfície del cel·luloide, en el segon la percepció de l'audiència bascula entre la seva capacitat per aguditzar la memòria d'allò que es reconeix efímerament i la seva inclinació a contemplar, simplement, la bellesa de l'emulsió en descomposició.

## Referències

* ↑ «Print Generation - J.J. Murphy - The Film-Makers' Cooperative» (en anglès). [Consulta: 29 gener 2019].
* ↑ «Print Generation (1974)» (en anglès). [Consulta: 29 gener 2019].
* ↑ «Print Generation». CCCB, 2019. [Consulta: 29 gener 2019].
# Pyrrhulina brevis

Pyrrhulina brevis és una espècie de peix de la família dels lebiasínids i de l'ordre dels caraciformes.

## Morfologia

* Els mascles poden assolir 7 cm de longitud total.

## Hàbitat

És un peix d'aigua dolça i de clima tropical (24 °C-28 °C).

## Distribució geogràfica

Es troba a Sud-amèrica: conca del riu Amazones.

## Referències

* ↑ Cuvier G. & Valenciennes A., 1846. Histoire naturelle des poissons. Tome dix-huitième. Suite du livre dix-huitième. Cyprinoïdes. Livre dix-neuvième. Des Ésoces ou Lucioïdes. Hist. Nat. Poiss. v. 18. i-xix + 2 pp. + 1-505 + 2 pp.
* ↑ BioLib (anglès)
* ↑ Steindachner, F., 1876. Beiträge zur Kenntniss der Characinen des Amazonenstromes. Sitzungsberichte der Kaiserlichen Akademie der Wissenschaften. Mathematisch-Naturwissenschaften Classe. v. 72 (1. Abth.): 6-24, Pls. 1-2.
* 1 2 3 FishBase (anglès)
* ↑ Weitzman, M. i S.H. Weitzman, 2003. Lebiasinidae (Pencil fishes). p. 241-251. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* ↑ Baensch, H.A. i R. Riehl, 1985. Aquarien atlas. Band 2. Mergus, Verlag für Natur- und Heimtierkunde GmbH, Melle, Alemanya. 1216 p.
* ↑ López, H.L., R.C. Menni i A.M. Miguelarena, 1987. Lista de los peces de agua dulce de la Argentina. Biología Acuática Núm. 12, 50 p. (Instituto de Limnología "Dr. Raúl A. Ringuelet").
* ↑ Ortega, H. i R.P. Vari, 1986. Annotated checklist of the freshwater fishes of Peru. Smithson. Contrib. Zool. (437):1-25.

## Enllaços externs

* AQUATAB
# Rain-in-the-face

Rain-in-the-face, nom donat pels nord-americans al cabdill sioux Itomagaju (riu Cheyenne, 1835 - Standing Rock, 1905). Cap dels hunkpapa, el 1866 participà en l'atac a Fort Philip Kearney i en la matança de Fetterman amb Red Cloud. El 1876 es va unir a Cavall Boig i Bou Assegut i participà en la batalla de Little Big Horn; hom creu que fou ell mateix qui matà el general George Armstrong Custer. Marxà al Canadà, però el 1880 tornà a Montana i es va rendir. Fou traslladat a Standing Rock, on va morir.

## Enllaços externs

* (anglès) Biografia Arxivat 2005-12-08 a Wayback Machine.
# Pótxet

Pótxet (en rus: Почет) és un poble (un possiólok) del krai de Krasnoiarsk, a Rússia, segons el cens del 2010 tenia 947 habitants. Pertany al districte municipal d'Àban.

## Referències

* ↑ «Историческая справка | Официальный сайт муниципальное образование Абанский район». Arxivat de l'original el 2021-01-18. [Consulta: 29 gener 2021].
* ↑ Большая Советская Энциклопедия. Гл. ред. А. М. Прохоров, 3-е изд. Т. 1. А — Ангоб. 1969. 608 стр., илл.; 47 л. илл. и карт, 1 отд. л. табл.
* ↑ «История основания Абанского района Красноярского края. Архитектура Красноярского края. Памятники Архитектуры». Arxivat de l'[www.naov.ru/?abanskii_raion original] el 2013-04-17.
# Raisin

Raisin fou una fortalesa de l'estat de Bhopal avui a Madhya Pradesh a uns 150 metres d'altura (però 600 sobre el nivell de la mar) en un turó d'arena de costats escarpats. La fortalesa encara es conserva.
El 1543 la fortalesa fou assetjada per Sher Shah Suri i va capitular a condició de poder marxar sense ser molestats. A la meitat del segle xviii Raisin fou conquerida pels marathes als que poc després la va arrabassar el nawab de Bhopal. El nawab va quedar sota protectorat britànic el 1818.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Producció

«Producció» té aquests significats:
* Ecologia: Producció primària, generació de compostos orgànics a partir de diòxid de carboni usualment a través de la fotosíntesi
* Economia:
** Producció (economia), creació i processament de béns i mercaderies
*** Producció o fabricació, procés tecnològic de transformació de matèries primeres en productes amb una geometria determinada i una forma de muntatge
*** Producció en cadena, procés en producció industrial basat en la cadena de muntatge
*** Cooperativa de producció, associació d'obrers per constituir una empresa de la que són treballadors i propietaris alhora
*** Producció de cinema
*** Director de producció, figura lligada a la producció audiovisual que té la responsabilitat organitzativa
*** Productor musical
*** Producció de cinema digital
*** Producció integrada, sistema agrícola de generació d'aliments que procura ésser respectuós amb la salut i el medi ambient
* Esport: Campionat Mundial de Ral·lis de producció, competició automobilística complementari al Campionat Mundial de Ral·lis